ເຊເນກາລ ຮຽກຕົວ ທູດສະຫະລັດ ເຂົ້າພົບ (ເບິ່ງວີດີໂອ)
ເອກ​ອັກ​ຄະ​ລັດຖະທູດ Lukens ກ່າວ​ຕໍ່ ​ນັກ​ຂ່າວ​ວ່າ ປະທານາທິບໍດີ Wade ​​ປັບ​ປ່ຽນ​ການ​ເລືອກ​ຕັ້ງ ​ແລະ​ເປັນ​ໄພ​ຂົ່ມຂູ່ ​ຕໍ່ຄວາມໝັ້ນຄົງຂອງຊາດ
ລັດຖະບານເຊເນກາລໄດ້ຮຽກຕົວເອກອັກຄະລັດຖະທູດສະຫະລັດປະຈໍານະຄອນຫຼວງດາ ກາເຂົ້າພົບ ເມື່ອວັນອັງຄານວານນີ້ ຫຼັງຈາກສື່ມວນຊົນທ້ອງຖິ່ນໄດ້ລົງພິມບົດສໍາພາດ ຊຶ່ງ ທ່ານເອກອັກຄະລັດຖະທູດ ໄດ້ຕໍາໜິ ຕິຕຽນ ຄວາມພະຍາຍາມທີ່ເປັນບັນຫາຖົກຖຽງໂຕ້ ແຍ້ງ ຂອງປະທານາທິບໍດີ Abdoulaye Wade ເພື່ອສະໝັກເລືອກຕັ້ງສະໄໝທີ່ສາມນັ້ນ ເອກອັກຄະລັດຖະທູດ Lewis Lukens ກ່າວຕໍ່ພວກນັກຂ່າວທ້ອງຖິ່ນວ່າ ປະທານາທິບໍ ດີ Wade ໄດ້ປັບປ່ຽນການເລືອກຕັ້ງແລະເປັນໄພຂົ່ມຂູ່ຕໍ່ຄວາມໝັ້ນຄົງຂອງຊາດ ໂດຍຢືນ ຢັດທີ່ຈະສະມັກເຂົ້າແຂ່ງຂັນເອົາຕຳ ແໜ່ງປະທານາທິບໍດີເປັນສະໄໝທີ 3 ໃນວັນທີ 26 ກຸມພານີ້ ນອກນີ້ແລ້ວກະຊວງຕ່າງປະເທດສະຫະລັດ ຍັງໄດ້ຮຽກຮ້ອງໃຫ້ທ່ານ Wade ຈົ່ງມອບອໍາ ນາດໃຫ້ແກ່ພວກຄົນລຸ້ນຕໍ່ໄປ ຊຶ່ງນັ້ນໄດ້ພາໃຫ້ມີ ການຈົ່ມທຸກໂດຍທັນທີວ່າ ມີການແຊກ ແຊງຂອງຕ່າງປະເທດ ໂດຍລັດຖະບານຂອງທ່ານ Wade ການປະທ້ວງທີ່ຮຸນແຮງໄດ້ລະເບີດຂຶ້ນໃນປະເທດເຊເນກາລ ເມື່ອເດືອນຜ່ານມາ ຫຼັງຈາກ ສານໄດ້ຕັດສິນໃຫ້ທ່ານ Wade ສະໝັກເລືອກຕັ້ງສະໄໝທີ່ສາມໄດ້ ເຖິງແມ່ນກົດໝາຍໄດ້ ບົ່ງໄວ້ວ່າໃຫ້ມີພຽງສອງສະໄໝນັ້ນກໍຕາມ ໂດຍທີ່ທ່ານ Wade ໄດ້ໂຕ້ແຍ້ງວ່າຂໍ້ກໍາໜົດ ສອງປີດັ່ງກ່າວນັ້ນໃຊ້ກັບທ່ານບໍ່ໄດ້ ເພາະວ່າກົດນີ້ມີຜົນບັງຄັບໃຊ້ຫຼັງຈາກທ່ານໄດ້ຖືກ ເລືອກຕັ້ງສະໄໝທໍາອິດໃນປີ 2000 ແລ້ວນັ້ນ ຜູ້ນໍາເຊເນກາລທີ່ມີອາຍຸ 85 ປີ ຈັດການໂຮມຊຸມນຸມຂຶ້ນ ຢ່າງກະທັນຫັນ ຢູ່ທົ່ວນະຄອນ ຫຼວງດາກາເມື່ອຕອນບ່າຍວັນອັງຄານວານນີ້ ໃນຂະນະການ ໂຄສະນາຫາສຽງເລືອກ ຕັ້ງປະທານາທິບໍດີກໍາລັງດໍາເນີນໄປຢູ່ນັ້ນ ປະກົດວ່າມີປະຊາຊົນຫລາຍພັນຄົນອອກມາ ໂຮມຊຸມນຸມເພື່ອສະໜັບສະໜຸນທ່ານ Wade ຊຶ່ງຝຸງຊົນດັ່ງກ່າວມີຈໍານວນໜ້ອຍຫລາຍ ກວ່າຄັ້ງທີ່ທ່ານເຄີຍໃຊ້ ຈູງໃຈປະຊາຊົນ ໃນຖານະຜູ້ນໍາຝ່າຍຄ້ານມາດົນນານ ມີຜູ້ສະມັກເລືອກຕັ້ງ 13 ຄົນ ແຂ່ງກັບທ່ານ Wade ຊຶ່ງໂຮມທັງພວກ ອະດີດພັນທະມິດ ຂອງທ່ານ ຄືທ່ານ Macky Sall ແລະທ່ານ Idrissa Seck ການເລືອກຕັ້ງຂັ້ນຕັດສິນ ຊີ້ຂາດຈະຈັດໃຫ້ມີຂຶ້ນ ຖ້າຫາກວ່າບໍ່ມີໃຜຊະນະຄະແນນຫລາຍກວ່າເຄິ່ງນຶ່ງຂອງຄະແນນ ສຽງທັງໝົດນັ້ນ